Bahasa Suluk

{{Infobox language
| nativename = SinugBahasa Sulukبَهَسَ سُوگ
| states = ,  (Sabah)
| region = Sulu, Jolo, Lugus, Tapul, Siasi, Pulau Palawan, Pulau Basilan, Tawi-Tawi, Zamboanga. Sabah: Sandakan; Lahad Datu; Kudat; Semporna; Likas, Kota Kinabalu.
| speakers = 1.1 juta
| familycolor = Austronesian
| fam2 = Malayo-Polynesia
| fam3 = Filipina
| fam4 = Filipina Tengah
| fam5 = Visaya
| fam6 = Selatan Visaya
| script = RumiJawi| iso3 = tsg
| name = 
}}

Bahasa Suluk atau Bahasa Tausug ialah bahasa yang dituturkan di Kepulauan Sulu, Malaysia (sebahagian kecil kawasan di Sabah), Mindanao, Filipina dan Kalimantan, Indonesia oleh orang Tausug. Bahasa suluk dikenali oleh bangsa Tagalog sebagai Wikang Tausug, manakala orang-orang Cebuano mengenali Bahasa Tausug sebagai Tinausug.

 Sejarah 
Mengikut sejarah, bahasa asal Tausug atau Suluk sebenarnya adalah dari bahasa asal Orang Tagimaha (Taguima dari Basilan).  Tetapi ada lagenda  yang mengatakan, suku Suluk ini merupakan suku Kadazandusun yang hanyut ke laut melalui sungai sugut kerana telah melanggar pantang larang dan tidak dapat kembali ke tempat asal.  Suku yang hanyut ini kemudiannya mengalami perubahan dalam bahasa pertuturan mereka kerana banyak bercampur dengan orang laut, namun sebahagian besar perkataan Kadazandusun masih digunakan. Tetapi lagenda itu tidak berasas kerana tamadun Suluk sudah mula dimasuki golongan Islam sejak kurun ke-14. Tamadun Suluk juga sudah diketahui seawal kurun ke-8, sezaman dengan Tamadun Srivijaya. Sebelum memeluk Islam, masyarakat Suluk dipercayai menganut agama tauhid Nabi Ibrahim. Manakala bagi Kadazandusun, tiada catatan daripada tamadun mereka. Kadazandusun hanya mula diketahui sekitar kurun ke 20. Berdasarkan fakta tersebut, lagenda itu adalah tidak berasas.

Bahasa Tausug adalah bahasa perantara atau lingua franca sebelum era kesultanannya lagi hingga kini. Etnik Suluk berasal dari rumpun Nusantara-Austronesia (Polenesia) sebagai mana masyarakat Nusantara di sekitarnya. Etnik Suluk juga merupakan diantara penduduk Peribumi atau Bumiputera Sabah. Bahasa Sug yang mereka tutur adalah mirip Bahasa Melayu lama bercampur Bahasa Arab dan bahasa etnik lain di sekitar Sulu dan Mindanao.

Suku kaum Suluk atau Tausug juga punya beberapa dialek atau slanga mengikut kawasan atau daerah di antaranya ialah slanga Tausug Tapul, Tausug Basilan, Tausug Lugus, Gimbahanun, Luwuk dan lain-lain. Unsur-unsur bahasa Jawa juga ada terdapat dalam bahasa Sug ini tidaklah menghairankan kerana Rumpun Bangsa Austronesia di rantau Nusantara ini antara satu sama lain ada similaritinya.

Ini disebabkan kekuasaan kerajaan Srivijaya dan Majapahit di tanah Jawa pernah mempengaruhi daerah-daerah sekitar wilayah Kepulauan Sulu sebagaimana sebelum kemunculan kerajaan awal Melayu Melaka. Manakala dalam catatan Nagarakretagama Majapahit, kepulauan Sulu dipanggil "Solot". Kepulauan Sulu juga dinamakan "Banjar Kulan" (Little Banjar) oleh orang Kalimantan kerana memiliki hubungan sejarah lama dengan Banjarmasin. Maka setelah kedatangan Islam muncullah Kesultanan Sulu sekitar tahun 1457 M dan pemerintahan Sultan-Sultan Sulu berlangsung begitu lama yang menyumbang kepada Bahasa Sug terus bertahan hingga hari ini.

Semasa kegemilangan pentadbiran Kesultanan Sulu dahulu Bahasa Suluk adalah Lingua-Franca di wilayah kesultanannya yang merangkumi Jolo, Tawi-Tawi, Basilan-Zamboanga, Palawan dan North Borneo (Sabah).

 Pengkelasan 
Mengikut laman sesawang Ethonolgue.com, Bahasa Suluk dikelaskan dalam keluarga Bahasa Filipina, dan merupakan rumpun Selatan bagi subkeluarga Bisaya. Terdapat 3 bahasa dalam rumpun bahasa Selatan Bisaya iaitu:

 Surigaonon
 Tausug-Butuanon
 Tausug
 Butuanon
Terdapat beberapa perubahan penyebutan kata yang ketara iaitu:

 Pengurangan vokal o dan e menjadi u dan i (Layo "jauh" → Layu)
 Perubahan konsonan S menjadi H (Sa → Ha)

 Fonologi 
Bahasa Tausug memiliki 16 huruf konsonan dan 3 huruf vokal dan 1 tanda mati ('). Jadual di bawah menunjukkan senarai huruf Bahasa Tausug mengikut turutan. Tambahan, ada 3 huruf vokal diletakkan tanda diakritik makron "baris mahaba" /Ā,Ī,Ū/ untuk disebut panjang (contoh: baba - gendong dan bābā - sambil) serta tanda mati "baris patay" untuk menandakan bunyi hentian glotis (seperti mengakhiri suku kata dengan huruf g atau k, contoh: di' /diʔ/ - tidak dan dī /diy/ - sini).. Juga, bahasa ini mempunyai 4 diftong iaitu ay, aw, iw, uy.

Tiada perkataan bermula dengan huruf ch, ch hanya wujud di tengah suku kata seperti magbacha - membaca.

 Morfologi 
Perubahan sebutan berlaku pada huruf konsonan tertentu.Imbuhan Ma-, Pa- dan VariansnyaPada kata biasa iaitu huruf selain huruf vokal, b, p, s, t dan k, tiada perubahan sebutan. 

Contoh: 

 Ma + hindu (belajar) = mahindu (akan terajar), 
 Na + lamuk (daging) = nalamuk (sudah diiletakkan daging)
 Pa + galit (tengking) = pagalit (benda yang ditengking)B dan P → M Ma + bunu (bunuh) = Mamunu (akan terbunuh)
 Na + patay (mati) = Namatay (termati)
 Pa + buwad (keringkan baju) = Pamuwad (benda yang akan dikeringkan)S dan T → N Ma + sanda (pajak) = Mananda (akan terpajak)
 Na + tangis (tangis) = Nanangis (tertangis)
 Pa + tahi (jahit) = Panahi (benda yang akan dijahit)K dan Huruf Vokal → NG Ma + kahuy (kayu) = Mangahuy (akan memungut kayu)
 Na + ista (ikan) = nangista (sudah dipancing)
 Pa + adjal (menyediakan sajian) = pangadjal (benda yang akan disajikan)Imbuhan Repetisi Ma-Sekiranya kata yang bermula dengan huruf vokal, b, p, s, t dan k digabungkan dengan imbuhan repetisi ma-, penyengauan akan berlaku.

 Ma (rep) + bunu (bunuh) = mamumunu (pembunuh)
 Ma (rep) + papas (padam) = mamamapas (pemadam)
 Ma (rep) + tahi (jahit) = mananahi (penjahit)
 Ma (rep) + saggaw (tangkap) = mananaggaw (penangkap)
 Ma (rep) + kahuy (kayu) = mangangahuy (pembalak)
 Ma (rep) + ista (ikan) = mangingista (nelayan)Imbuhan -um-Bagi imbuhan ini, perubahan hanya berlaku pada huruf b dan p sahaja.-um- + p, b → m- -um- + panaw (jalan) → pumanaw → manaw (akan berjalan)
 -um- + buka (kerak) → bumuka → muka (akan berkerak tanahnya)
 -um- + pikit (melakat) → pumikit → mikit (akan melekat)
 -um- + bichara (bicara) → bumichara → muchara (akan berbicara)Imbuhan -im-Seperti imbuhan -um-, b dan p sahaja yang akan mengalami perubahan sebutan.-im- + p, b → mi- -im- + panaw (jalan) → pimanaw → miyanaw (sudah berjalan)
 -im- + buka (kerak) → bimuka → miyuka (sudah berkerak tanahnya)
 -im- + pikit (melekat) → pimikit → miyikit (sudah melekat)
 -im- + bichara (bicara) → bimichara → miyichara (sudah berbicara)-im- (repetisi) + p, b → miy- -im- (rep) +  panaw (jalan) → pimapanaw → miyamanaw (sedang berjalan)
 -im- (rep) + buka (kerak) → bimubuka → miyumuka (sedang berkerak tanahnya)
 -im- (rep) + pikit (melekat) → pimipikit → miyimikit (sedang melekat)
 -im- (rep) + bichara (bicara) → bimibichara → miyimichara (sedang berbicara)Pengurangan Konsonan D ke RImbuhan ka-...-an, pag- (rep) dan mag (repitisi), maka- berpotensi mengurangkan konsonan D ke R.

 Dagat (laut) → Karagatan (Kelautan)
 Dagan (lari, urus) → Pagdaragan (Pengurusan)
 Dagang (jual, dagang) → Magdaragang (Penjual)
 Da (bawa) → Makara (akan ditanggungjawab)

Bukan itu sahaja, kata ganti nama tunjuk oblik ke-2 (di, duun, didtu) dan partikel enklitik da boleh mengalami pengurangan sekiranya kata depannya berakhiri huruf vokal. Contoh:Tanpa PenguranganPerhatikan huruf akhir sebelum kata yang akan dikurangkan.

 "Nakita ku hi Ahmad di." Aku terlihat Ahmad di sini.
 "Miyanaw sadja ikaw duun." Engkau berjalan sahaja di situ.
 "Nakidnap in anak sin mayul didtu." Anak datuk bandar diculik di sana.
 "Natutug da siya dayn kahapun." Dia tidur sahaja dari semalam.Dengan Pengurangan "Nakita ku hi Fatima ri." Aku terlihat Fatimah di sini."
 "Miyanaw sadja aku ruun." Aku berjalan sahaja di situ.
 "Nakidnap in anak hi Fatima ridtu." Anak Fatimah diculik di sana.
 "Naglutu ra siya." Dia masak sahaja.

 Tatabahasa 
Umumnya, tatabahasa Bahasa Suluk mengikuti pola ayat Bahasa Filipina di mana susunan ayatnya seperti [Kata Kerja + Subjek + Objek] dan [Predikat + Subjek].

Ortografinya serupa dengan Bahasa Melayu tetapi tidak mempunyai beberapa huruf vokal seperti E pepet. Diftong dieja dengan menggabungkan huruf vokal dengan huruf y atau w seperti sayng [saying] "pisang".  

Namun begitu, susunan ayatnya boleh juga dalam bentuk [Objek + Subjek + Kata Kerja], tetapi bentuk ini hanya wujud di ayat tertentu, seperti ayat frasa syarat.  
 "Madtu kaw ha tabu, bang mu siya makita laungu mu kaniya in salam dayn kaku okey?"
 "Kau pergi ke kedai, kalau kau jumpa dia, kau bilang salam kepadanya dariku okey?"
 Pergi-kau-ke-kedai, kalau-mu-dia-terlihat, bilang-mu-kepadanya-sebuah-salam-dari-ku-okey?
Ayat ini boleh disusun kepada bentuk ayat menyerupai Bahasa Tagalog. Seperti:
 "Madtu ka ha tabu, bang makita mu siya launga mu kaniya in salam dayn kaku okey?"
 "Pumunta ka sa tindahan, kung makikita mo siya pasabi mo sa kaniya ang salam/kumusta galing sa akin okey?"
Ayat ini juga boleh disusun menyerupai Bahasa Melayu, cuma ia agak janggal didengari oleh penutur.
 "Ikaw, madtu ha tabu, bang ikaw, makita siya, ikaw, laung sin salam kaniya dayn kaku okey?"
Perhatikan penggunaan tanda koma, terdapat jela panjang di antaranya, dan jika dibaca laju tanpa jela, ayat akan menjadi tidak gramatis dan tidak dapat difahami oleh pendengar.

 Kata Ganti Nama 

 Kata Ganti Nama Diri 
Terdapat tiga jenis kata ganti nama diri dalam Bahasa Suluk iaitu kata ganti nama diri nominatif, kata ganti nama diri genitif dan kata ganti nama diri oblik.

Jenis berduaan digunakan apabila pembicara mempunyai dua orang.Contoh PenggunaanNominatif Aku na in magtugna sin bugas. "Aku yang akan menanak nasi."
 Hain kita magbak? "Di manakah kita akan bertemu?"
 Di mu kami dihilan?" "Tidakkah engkau memberi kami sesuatu?"
 Subay kitaniyu magkahagad ha daakan sin Tuhan. "Kita harus taati perintah Tuhan."
 Mabaya siya magbunyug iban ikaw. "Dia mahu engkau temankannya."
 Pila kamu in mari kunsum? "Berapa ramai kalian kemari esok?"
 Sila in manga bagay ku. "Mereka ialah kawan-kawan ku."

Genitif

Digunakan untuk ayat berfokuskan objek dan penanda pemilikan barang. Berikut ialah contoh ayat yang menggunakan dua kegunaan pronomina genitif.

 Way ku siya kita, siya in amaun ku. "Aku tidak nampak dia, dia ialah pak cikku."
 Baytaan ta kaw sin lahasiya ta. "Aku akan beritahu kau rahsiaku." 
 Iyabutan namu in tarak ha unahan namu. "Kami memotong lori yang berada di hadapan kami."
 Bunglaw na lima taniyu bang ubus taniyu iyutud in manga sibuyas. "Ayuh kita basuh tangan kita jika kita sudah potong bawang merah."
 Bayaran mu aku bihaun ka? Utang mu kaku in kalimaan ringgit sadja. "Kau akan bayarkan aku sekarangkah? Hutangmu kepadaku ialah lima puluh ringgit sahaja."
 Malupa na ka niyu in janji niyu kanda Ahmad? "Sudahkah kalian lupa akan janji kalian kepada Ahmad semua?"
 Piyatay niya in nakabunu ha ama niya. "Dia bunuh orang yang membunuh ayahnya."
 Kakasihan nila in anak nila kabungsuhan. "Mereka sayang akan anak mereka yang paling bongsu."OblikKata ganti nama oblik merupakan sebuah frasa sendi. (yang bermaksud seperti menggabungkan kata sendi pada, kepada, dari, daripada dengan kata nama ganti diri). 

 Bayari na in utang mu kaku bihaun! "Bayarlah hutang mu kepadaku sekarang!"
 Bukun katu in lupa yan. "Tanah ini bukan milikku."
 Dihil niya kamu in lupa ini. "Dia menyerahkan tanah ini kepada kami."
 Lampaw in daya niya dayn katu'niyu katan. "Kakayaannya lagi banyak dibandingkan dengan kita semula."
 Kaymu in panyu ini? Bang di hisiyu in nagdihil kaymu? "Adakah sapu tangan ini milikmu? Jika tidak siapa yang memberi kepadamu?"
 Hipagbarat ku kaniyu bang niyu aku lugusun sin di ku kabayaan. "Aku akan putuskan hubungan dengan kalian jika kalian paksa aku lakukan sesuatu yang tidak aku suka." 
 Tiluan madtu kaniya in bula. "Baling bola ini kepadanya."
 Alang-alang aku magad kanila. "Aku teragak-agak ingin pergi bersama mereka."

 Kata Ganti Nama Tunjuk 
Untuk jenis oblik ada 2 bentuk, dua-dua bentuk boleh bertukaran mengikut kegramatisan ayat.

Nota: Untuk membezakan di (tidak) dan di (di sini), yang versi tidak disebut dig (seperti ada g di belakangnya), manakala untuk versi di sini pula disebut diy (panjangkan sebutan i, sepanjang 2 harakat atau 1 saat).

Nota2: Untuk jenis oblik ke-2, di digunakan selepas kata yang berakhiran huruf konsonan, manakala ri digunakan selepas kata yang berakhiran huruf vokal. (Contoh: Kimaun kaw di ha kakaunan vs kimaun ku ri ha kakaunan.)

Contoh Penggunaan

 Ini/Yari in bay ku. "Ini ialah rumahku."
 Di' aku mabaya' sin buk yan. "Aku tidak suka buku itu."
 Yaun siya ha iskul. "Dia di situ di sekolah."
 Bisitahun ku in kubul hi ama' yadtu. "Aku akan lawat kubur ayah di sana."
Contoh Penggunaan Oblik

 Biybak ku siya ha ini, Biybak ku siya ri. "Aku bertemu dia di sini."
 Yaun ha pasisil kitaniyu magpasiyal maynaat kumsum/ Duun ha pasisil kitaniyu magpasiyal maynaat kunsum. "Di sana di pesisiran kita akan lawat pada pagi esok."
 Ha kiyaingatan ku, yadtu ha lawd sila mangista/ Ha kiyaingatan ku, ridtu ha lawd sila mangista. "Setahuku, di sana di laut dalam mereka memancing."

 Kes 
Bahasa-bahasa di dalam Keluarga Filipina mempunyai kata kes. kes memberi makna kepada ayat sama ada ayat itu berfokuskan kepada subjek, objek, lokasi atau perbuatan. Contoh kes dalam Bahasa Suluk ialah in, sin dan ha. Ia ekuivalen dengan kes Bahasa Tagalog iaitu ang, ng dan sa.

Jadual di bawah ialah kes bahasa Tausug serta dalam kurungan ialah ekuivalennya dalam bahasa Tagalog.

Kes amat penting dalam pembinaan ayat, hal ini untuk memaksudkan apa yang pembicara ingin menyatakan, sama ada menfokuskan subjek, objek dan lain-lain. Asumsi yang mudah difahami ialah seperti ayat pasif dan ayat aktif dalam Bahasa Melayu.

Contoh Penggunaan Kes yang salah

 Kaunun aku sin manuk.
 Dimakan-aku-GEN-ayam.
 Aku dimakan oleh ayam.
 (Sepatutnya: Kaunun ku in ayam)

 Kata Nama 
Bahasa Tausug ada 3 jenis kata nama. Iaitu mudah, imbuhan dan kompleks. Jenis mudah terdiri daripada perkataan dasar sahaja seperti batu "batu", kura "kuda" dan bay "rumah". Jenis imbuhan pula ialah kata nama yang terhasil daripada proses imbuhan kata kerja, nama dan selainnya. Misalnya, kadatung (ka+datung) "kedatangan", pagkaun (pag+kaun) "makanan" dan pagbibichara (pag+UL+bichara) "pembicaraan". Jenis kompleks pula ialah kata nama yang terhasil dari pengimbuhan yang banyak, kebanyakkan kata nama kompleks ini dikategorikan sebagai kata nama kerja atau verbal nomina, iaitu boleh berfungsi sebagai kata nama dan kata kerja sekaligus. Contohnya, piyagbunuan (piyag-bunu-an) "tempat pembunuhan", pagkakaun (pag+ka+kaun) "pemakanan" dan kabakkawan (ka+bakkaw+an) "hutan bakau".

Imbuhan Kata Nama

Terdapat beberapa imbuhan Bahasa Tausug dapat menghasilkan kata namanya.

Nota: Untuk membezakan pag+REP- dan pagka-, pag+REP- digunakan pada hal pembuatan umum manakala pagka- pula digunakan untuk cara seseorang itu melakukannya. Contoh kata kerja sapiyul (memandu).

 pag+REP-
 pagsasapiyul Subay ka dumaug sin pagsulay pagsasapiyul bang mabaya mu magsapiyul.
 Harus-kau-lulus-GEN-ujian-pemanduan-kalau-disuka-mu-memandu
 Kau harus lulus ujian memandu kalau kau suka memandu. 
 pagka- pagkasapiyul Pagkasapiyul niya biya in tau hilu.
 Pemanduan-nya-seperti-orang-mabuk
 Pemamnduannya seperti orang mabuk.
Perhatikan pagkasapiyul dengan pagsasapiyul, pagkaspiyul menfokuskan cara individu tersebut memandu (khusus) manakala pagsasapiyul pula menfokuskan hal umum tentang pemanduan.Nota: imbuhan pag- dan -un mempunyai fungsi yang iaitu memberi maksud kata nama. Namun, imbuhan pag- ialah bukan verbal nomina manakala imbuhan -un ialah verbal nomina. Verbal nomina (verbal nouns dalam bahasa Inggeris) bermaksud perkataan itu boleh digunakan sebagai kata nama dan kata kerja dalam masa sama. Manakala pagkaun pula hanya digunakan sebagai kata nama sahaja. Contoh: 

 pagkaun sebagai kata nama Sayul sadja in pagkaun nila.
 sayur-sahaja-NOM-makanan-mereka
 Mereka hanya makan sayur sahaja.
 kaunun sebagai kata nama Sayul sadja in kaunun nila.
 sayur-sahaja-NOM-dimakan-mereka
 Mereka hanya makan sayur sahaja.
 sebagai kata kerja Kaunun nila in sayul sadja.
 dimakan-mereka-NOM-sayur-sahaja
 Sayur sahaja mereka makan. Pengimbuhan Habitatif/KekerapanPengimbuhan ini boleh menciptakan kata nama khas untuk aspek-aspek tertentu.

 Kata Kerja 
Bahasa Suluk mempunyai bentuk bahasa perjajaran Austronesia. Oleh itu, perjajaran ini mempunyai pelbagai bentuk kata kerja khususnya untuk memfokus sesuatu objektif. Misalnya, perkataan "kaun" (makan) boleh disisipkan dengan imbuhan -um- membentuk kumaun (akan makan), boleh juga diakhiri dengan imbuhan -un membentuk kaunun (akan dimakan), begiitu juga imbuhan -an : kaunan (akan dimakan), dan hi-: hikaun (makan dengan). Tambahan imbuhan pa- di hadapan kata kerja juga akan menjadikan kata kerja tersebut daam bentuk kausatif (pakaun : makankan).PengimbuhanBerikut ialah jadual infleksi/imbuhan kata kerja bahasa Tausug. 

Contoh kata kerja digunakan ialah bi (beli).

Contoh Penggunaan:

 Aktor Mami aku sin manga sayul para awn pagjamuan kunsum.
 Akan beli-aku-GEN-(penanda jamak)-sayur-sebab-ada-jamuan-esok
 Aku akan beli sayur-mayur esok sebab ada jamuan.

 Objek Biun ku in manga sayul para awn pagjamuan kunsum.
 Akan beli-ku-NOM-(penanda jamak)-sayur-sebab-ada-jamuan-esok  
 Sayur-mayur akan kubeli sebab ada jamuan esok.

Penggunaan pemicu haruslah tepat untuk memaksudkan objektif. pemicu aktor memfokuskan aktor "aku" yang akan beli sayur, sedangkan pemicu objek memfokuskan "in manga sayul" sebagai fokus ayat, bahwa sayur-mayur tertentu akan dibeli oleh 'aku'.

 Lokatif/Benefaktif Sebagai Benefaktif Bian ku sin manga sayul in awn pagjamuan kunsum.
 Akan dibelikan untuk-ku-GEN-(penanda jamak)-sayur-NOM-ada-jamuan-esok.
 Sayur-mayur akan kubeli untuk ada jamuan esok.
 Sebagai Lokatif Bian ku sin manga sayul in tabu hi Ahmad.
 Akan dibelikan dari-ku-GEN-(penanda jamak)-sayur-NOM-kedai-si-Ahmad.
 Sayur mayur akan kubeli dari kedai Ahmad.

 Instrumen Hibi ku sin manga sayul in sin ku baran ku.
 Akan dibeli menggunakan-ku-GEN-(penanda jamak)-sayur-NOM-duit-ku-(badan-ku)sendiri
 Sayur mayur akan kubeli menggunakan duitku sendiri.Pengimbuhan KausatifImbuhan pa- ialah imbuhan kausatif, sama maksudnya dengan imbuhan -kan dalam Bahasa Melayu. Berikut ialah jadual pengimbuhan.

Contoh kata kerja digunakan ialah kaun (makan):

Contoh penggunaan:
 Aktor Magpakaun aku ha taymanghud ku.
 akan memakankan-aku-OBL-adik-ku
 Aku akan memberi makanan kepada adikku.

 Objek Pakaunun ku in taymanghud ku.
 akan diberi makanan-ku-NOM-adik-ku
 Makanan akan kuberikan kepada adikku.

 Lokatif/Benefaktif Sebagai Benefaktif Pakaunan ku in taymanghud ku.
 akan diberi makanan-ku-NOM-adik-ku
 Makanan akan kuberikan kepada adikku.
 Kata kerja ini tidak boleh digunakan sebagai lokatif

 Instrumen Hipakaun ku in lima ku sin taymanghud ku.
 akan diberi makanan menggunakan-ku-NOM-tangan-ku-GEN-adik-ku
 Aku akan menyuapkan makanan kepada adikku menggunakan tanganku.Pengimbuhan HabitatifHabituatif atau Frekuantif ialah untuk perkara yang sering berlaku ataupun fakta untuk perlakuan sehari-hari. Juga, boleh digunakan sebagai kata nama.Contoh Penggunaan Adlaw-adlaw siya nakakapag-ista ha matigda lawd. "Dia sehari-hari boleh memancing di laut kuat."
 Subay kagunahan sabal kulasug bang paghinangun in hambuuk bay. "Pembinaan sebuah rumah mesti memerlukan kesabaran yang kuat."
 Pawyu-pawyu kapaghapalan bang mabaya maghapal.  "Semua tempat boleh menjadi tempat belajar jika seseorang suka belajar`"
 Di tup hikapagtanum in mampallam yari sabab way sarang nutrisi in lupa. "Tidak sesuai tanam mangga di sini sebab tanahnya tidak cukup nutrisi."

 Pemicu 
Pengkonstruksian ayat Bahasa Suluk mempunyai 4 jenis pemicu iaitu aktor, objek, lokatif/benefaktif dan instrumen. Penggunaan pemicu amat penting bagi memberi makna ayat yang jelas dalam hal seperti siapa pelaku (aktor), siapa yang dilakukan (objek), di manakah ia berlaku (lokatif), untuk siapa kelakuan ini (benefaktif), dan bagaimanakah ia berlaku (instrumen).AktorPemicu aktor memfokuskan subjek dalam ayat tersebut. Ia seperti ayat aktif dalam Bahasa Melayu. Imbuhan yang sesuai digunakan ialah (-um-) dan (mag-). pemicu ayat ini ditandakan kes in, dan selainnya dengan sin.Contoh Penggunaan Limaksu in sapi pa dagat. "Lembu telah loncat ke laut."
 Maglutu'/Magtugna' in budjang sin manuk para kanda' Ahmad. "Wanita akan memasakkan ayam untuk Ahmad semua."
 Nagtatahi' in apu' sin hamparan sin paypa' iban dahun niyug ha guwa'. "Nenek sedang menjahit tikar dengan menggunakan pelepah dan daun kelapa di luar rumah."ObjekPemicu objek menfokuskan objek dalam ayat. Ia bersamaan dengan ayat pasif di dalam Bahasa Melayu. Imbuhan (-un) digunakan dalam pembinaan ayat ini. pemicu ayat ini ditandakan kes in, selainnya ditandakan sin seakan perkataan "oleh".Contoh Penggunaan Liyaksu sin utu' in sapi pa dagat. "Lembu diloncatkan oleh anak lelaki ke laut."
 Lutuun/Tugnaun sin budjang in manuk para kanda' Ahmad. "Ayam dimasakkan oleh wanita untuk Ahmad semua."
 Tiyatahi' sin apu' in hamparan sin paypa' iban dahun niyug ha guwa'.  "Tikar dijahit oleh nenek dengan menggunakan pelepah dan daun kelapa di luar rumah."Lokatif/BenefaktifPemicu lokatif menfokuskan tempat dan pihak berkepentingan dimana pelakuan berlaku. Imbuhan (-an) digunakan dalam pembinaan ayat ini. Pemicu tempat ditandakan in manakala selainnya ditanda sin.Contoh Penggunaan Liyaksuan sin utu' sin sapi in dagat. "Anak lelaki meloncatkan lembu ke laut."
 Lutuan sin budjang sin manuk para hinda' Ahmad. "Wanita akan memasakkan ayam untuk Ahmad semua."
 Tiyatahian sin apu' sin hamparan sin paypa' iban dahun niyug in guwa." Nenek sedang menjahit tikar dengan menggunakan pelepah dan daun kelapa di luar rumah."InstrumenPemicu instrumen menfokuskan cara bagaimana pelakuan berlaku. Imbuhan (hi-) digunakan dalam pembinaan ayat berfokuskan instrumen. Pemicu ditandakan in dan lainnya ditandakan sin.

 Liyaksu sin utu' sin sapi in batu' . "Anak lelaki meloncatkan lembu itu menggunakan batu."
Hilutu sin budjang sin manuk in bagu tugnaan niya. "Wanita itu akan memasakkan ayam dengan menggunakan dapur baru."
Tiyatahi sin apu in daan makina magtahi itu. "Nenek akan menjahit menggunakan mesin jahit lama itu."

 Aspek Masa 
Bahasa Tausug mempunyai 3 aspek masa iaitu sudah berlaku, sedang berlaku dan akan berlaku. Ia seerti dengan sudah/pernah, sedang dan akan dalam Bahasa Melayu. REP bermaksud repitisi, repisiti pada suku kaata awal kata dasar iaitu konsonan dan vokal (KV). Yang digelapkan ialah fokus ayat.

 Mod 
Terdapat tiga jenis mod, kesengajaan, keterbolehan dan pengarahan.KesengajaanKesengajaan bermaksud kelakuan itu memang sengaja dilakukan/ada niat untuk melakukannya.

 Naglawag aku kaniya kahapun sagawa way niya ha bay. "Semalam aku mencari dia tapi dia tiada di rumah."KeterbolehanKeterbolehan pula menerangkan kebolehan sesuatu itu berlaku, atau sesuatu itu berlaku secara tidak sengaja atau spontan. (seperti imbuhan ter- dalam Bahasa Melayu.)

Kebiasaannya, untuk ketidaksengajaan, partikel enklitik "tuwi" diguna.

 Nakalawag aku kaniya kahapun sagawa way niya ha bay. "Semalam aku boleh cari dia tapi dia tiada di rumah."
 Nabaak namu siya tuwi ha tabu kahapun. "Kami terserempak dengan dia di kedai semalam."PengarahanPengarahan digunakan sekadar memberi arahan kepada orang.

 Lawaga mu ba man siya ha bay niya. "Engkau carilah dia di rumahnya."  

 Aspek Lain Diminutif - Perlakuan yang tidak sepenuhnya. (Repetisi kata dasar)

 Kimaun-kaun sila kaina. "Mereka makan sedikit-sedikit tadi."
 Hindu-hindu kita muna magpanayam mayan manjari ka? "Kita belajar sedikit-sedikit dahulu nanti kita bermain bolehkah?"
 Natug-tug ka kahapun hangkan bihaun kaw makaru. "Kau semalam tidur sedikit-sedikit itulah penyebabnya kau mengantuk sekarang."Resipsoral - Perlakuan melibatkan dua orang berlaku sekaligus. (Mag-KK KK-iy-KK-i)

 Ha haylaya mayan, subay kitaniyu magsalam-siyalami sin manga dugu taniyu. "Di hari raya nanti, kita haruslah bersalam-salaman dengaan saudara-mara kita."
 Hangkan sila nagsuntuk-siyuntuki kahapun pasal sin pag-utang. "Mereka bertumbuk-tumbukan semalam kerana hutang."
 Sagawa nagsangka-siyangkai na sila kaina ra. "Tetapi, mereka sudah bermaaf-maafan baru sahaja."

 Kata Sifat 
Bahasa Tausug memiliki 2 jenis kata sifat/adjektiva iaitu bentuk mudah dan bentuk imbuhan. Bentuk mudah seperti dakula "besar", asibi "kecil". Untuk imbuhan pula, tambahan imbuhan ma- di hadapan kata nama seperti ma-dayaw (bagus/baik dalam bentuk kata nama) = marayaw "bagus", ma-bagunbun (habuk) = mabagunbun "berhabuk".

Apabila kata sifat diulang dua kali (repetisi), ia memaksudkan bahawa sifat itu hanya sedikit sahaja.

 Masarap in paglutu hi Inda. "Masakan Inda sedap."
 Masarap-sarap in paglutu hi Inda. "Masakan Inda kurang sedap."

 Perbandingan 

 Serupa - Untuk menyatakan perbandingan ialah serupa. Kata sifat digunakan ialah sali atau sibu.
 Tidak Serupa - Untuk menyatakan perbandingan ialah tidak serupa. Hanya menambahkan perkataan di "tidak" di hadapan sali atau sibu. Untuk membandingkan sesuatu itu lebih daripada yang lain, hanya guna kata labbaw atau labi. Sebaliknya, untuk mengatakan bahawa sesuatu kurang daripada yang lain, guna kulang "kurang".
 Superlatif - Untuk menyatakan sesuatu itu memiki sifat yang teramat/sangat. Kata tuud, karuk, lampaw atau landu diletakkan di belakang kata sifat.

 Kata Tanya 
Bahasa Tausug mempunyai Kata Tanya atau Kata Soal yang sama tatabahasa seperti Bahasa Melayu, hanya sedikit sahaja perbezaan iaitu Kata Soal bagi "Bila" (Kànu) dan "Mana" (Haín), mempunyai bentuk istimewa iaitu Bentuk Lepas (sesuatu perkara yang sudah berlaku) dan Bentuk Akan (sesuatu perkara yang akan berlaku).Nota penyebutan:Contoh Penggunaan: Unu walna sin badju mu? "Apa warna bajumu?"
 Hisiyu untuk orang, kansiyu untuk kepunyaan barang.
 Hisiyu in usug yan? "Siapa lelaki itu?"
 Kansiyu in hinpun ini? "Siapa punya telefon ini?"
 Mahi dan Mayta mempunyai maksud yang sama
 Mahi/Mayta kaw miyari? "Kenapa kau datang kemari?"
 Kanu untuk perkara sekarang dan lepas, Kunu untuk perkara akan datang
 Kanu siya nari? "Bila dia mari?
 Kunu siya mari? "Bila dia akan mari?"
 Hain untuk perkara sekarang, piyakain, dayn hain dan dayn diin semuanya maksud sama, pakain untuk akan datang.
 Hain niya aku nakikita? "Di mana dia lihat aku?"
 Piyakain/Daynhain/Dayndiin niya aku nakita? "Di mana dia sudah lihat aku?"
 Pakain niya aku mabaak? Di mana nanti dia jumpa aku?
 Biyadiin/Biyariin in kadatung niya? "Bagaimana dia datang?"
 Maunu kaw? Bastigan pa ka kaw? "Apa khabar kau? Masih sihat dan kuat lagikah?"
 Unuhun dan Iyuhun
 Unuhun mu in manga bata? "Apakah kau akan buat/lakukan kepada budak-budak?"
 Iyuhun ka? "Apakah yang terjadi kepadamu?"

 Partikel Enklitik 
Partikel Enklitik ialah partikel atau perkataan yang digabung di akhir perkataan untuk memberi makna tertentu pada ayat. Contoh partikel enklitik  Bahasa Melayu ialah seperti -tah/-lah/-kah dan -bah serta -kot/-kan dalam dialek Kuala Lumpur. Bahasa Tausug juga mempunyai lebih banyak partikel enklitik yang merangkumi lebih banyak aspek dan mod ayat.

Untuk membezakan partikel enklitik dan kata sifat (adjektiva), partikel enklitik bersifat bebas diletak di dalam ayat untuk memberi makna spesifik, manakala kata sifat pula tidak bersifat bebas dan hanya diletak dalam ayat mengikut konteks terentu (kelajuan, kecantikan dsb).

Alternatifnya, partikel enklitik harus diletak di belakang kata kerja manakala kata sifat harus diletak di hadapan kata kerja.

Partikel enklitik ini boleh digabung dan membentuk ayat kompleks contohnya:

 Way pa baha sin niya. "Dia mungkin masih tiada duit lagi."
 Sulata ra ba muna in ngan mu di. "Sila tulis dahulu namamu sahajalah di sini."
 Siya kunu ra isab in panakaw. "Orang kata mungkin pasti dia kot yang pencuri."
Diyugtul ka niyu kunu tahanahana hi Esmeralda? "Kaliankah yang orang kata melanggar Esmeralda secara sengaja?"Turutan Partikel EnklitikPartikel enklitik boleh disusun mengikut suku kata satu hingga terbanyak (5 suku kata untuk tahanahana). Juga. terdapat beberapa kata ganti nama diri genitif harus berada di depan partikel enklitik, kebanyakkan bergantung kepada jumlah suku kata. Susanan ialah seperti berikut:

Dengan mengikut turutan dari atas ke bawah, dan menggunakan maksimum 3 jenis kata ganti nama sahaja dapat menjadikan ayat itu gramatis.

Contoh ayat:

 Kalasahan ta(1) kaw(1) kasaumulan.
 sayang-ku-engkau-selamanya
 "Aku sayang engkau selamanya."

 Nabak ku(1) tuwi(2) siya(3) kahapun ha katabuan.
 terserempak-ku-tak sengaja-dia-semalam-di-pasar
 Aku terserempak dengan dia semalam di pasar.

 Piun kaw(1) na isab(2) kunu(2) nila(3) dakuman(4) ha pagpipi mayan
 Akan dipilih-engkau-sekali lagi-orang kata-di-pemilihan-akan datang
 "Orang kata engkau sahaja akan dipilih sekali lagi di pemilihan akan datang."

 Diyihul ku(1) na(2) sa(2) kaymu(3) in sin hi Jamilah.
 diberi-ku-sudah/sekarang-pasti-kepadamu-NOM-duit-si-Jamilah
 Sudah pasti duit si Jamilah kuberi kepadamu.

 Liyigad na(2) baha(2) niya(3) tahanahana(4) para sipugun sa(2) kitaniyu ha madjilis.
 terjatuh-/emfasis/-mungkin-nya-sengaja-untuk-malukan-pasti-kita-di-publik
 "Dia mungkin sengaja jatuh untuk pasti memalukan kita di publik."

 Ikaw(fokus) pa(2) ka(2) kunu(2) in magtakaw sin sin ku?
 engkau(fokus)-masih-kah-orang kata-yang-mencuri-GEN-duit-ku
 "Engkaukah yang orang kata masih mencuri duitku?"
 

Partikel 'ka' tidak boleh digunakan dengan partikel 'ba'. Naikkan intonasi di akhir ayat untuk menukarkan ia kepada sebuah soalan jika menggunakan partikel 'ba'.

 Makakaun na ba kaw in gandum?
 Makakaun na ka kaw in gandum?

Walau Bahasa Tausug mempunyai banyak partikel enklitik, penggunaan sehariannya tidaklah menggunakan banyak partikel.Peraturan Penggunaan Partikel EnklitikAda beberapa partikel tidak boleh digunakan sekaligus kerana ia bertentangan maksud.Contoh PenggunaanSa Bunnal sa yadtu - Benar sa itu.
 Mataud na sa ini - Banyak sudah sa ini.
 Awn da sa yan - Ada jugak sa itu.
 Putingan sa yan siya - Penipu sa itu dia.Ba Perkataan "ba" sebagai kata penyudah:
 Huun ba - Ya, bah.
 Bukun ba - Bukan, bah.
 Ikaw na ba - Kaulah, bah.
 Perkataan "ba" sebagai kata penguat:
 Mayta ba kaw ini? - Kenapa bah kau ini?
 Mataas suga na ba tuwi ini - Tengahari sudah bah pulak ini.
 Hundung na ba kaw kunu - Diamlah, bah kau konon!Na Na, biya'diin kita adlaw ini? - Na, bagaimana kita hari ini?
 Na, muwi na kami bagay. - Na, kami pulanglah dulu kawan.
 Na rayang, kiyangug na in tau ini! - Na dayang, gila sudah orang ini!
 Na, bihayan na sa in isturi niya. - Na, seperti itulah pasti ceritanya.

 Interjeksi KuwanPerkataan ini digunakan sebagai panggilan untuk seseorang atau sesuatu yang tidak dapat dipastikan. Perkataan ini sama penggunaannya dengan perkataan "anu" dalam Bahasa Melayu Sabah.

Contoh penggunaan "kuwan" ialah:
 Hariin na hi kuan yan? - Mana sudah si anu itu?
 Hi kuan na sa yan in nag larak - Si anu lah sa itu yang kasi rosak.
 Subai sa yan kuan-un, lamurun pamaapah, ampa masarap! - Mesti sa itu dikasi anu, dicampur perempah, baru sedap!
 Ha kuan na kamu nagbubutang? Ha Likas? - Di anu sudah kamu tinggal? Di Likas?
 Mag-kuan da sa yan, mag-tawag da mari. - Menganu juga sa itu, menelefon juga kesini.Anna, Ayna dan Uyna'''

Perkataan-perkataan ini bertindak sebagai kata seru untuk menyatakan perasaan kecewa, marah, terkejut atau hairan secara bergurau.

Contohnya:

Senarai perkataan Bahasa Suluk-Bahasa Melayu 
Berikut ialah senarai perkataan Bahasa Suluk dan maknanya dalam Bahasa Melayu.

timulak - bertolak

baruba - berubah

basi' - besi

bitis - betis

bissara - bicara/cakap

bilu - biru

bisu - bisu/pekak

bula - bola

biugbug - bubur

bukun - bukan

bugit - buang

bukid/bud - bukit

buk - buku

bulan - bulan

buta - buta

sahaya - cahaya

sapat - cepat

samin - cermin

sinsing - cincing

sumping - bunga

sulai - cuba

suka - cuka

sukai - cukai/belanja

sarang - cukup/sedang

dughu' - darah

datung/ratung - datang

dungug - dengar

jangki - dengki

sia - dia

ha-taas - diatas

dunya - dunia

ipul - epal

hughut - erat

pikil - fikir

gadja - gajah

gatas - susu

ghanti - ganti

ubus - habis

bantut - pondan/bapok

bugit - buang

bagai - sahabat/kawan

bati' - bangun/jaga dari tidur

busung - balasan/tulah

buyuk - tidak adil/main tipu

atai - hati

ilung - hidung

itum - hitam

ulan - hujan

ipag - ipar

astana/istana - istana

jagha - jaga

dalan/daan - jalan/laluan

jambangan - jambangan

pungut - janggut

jukup - cukup

janji' - janji

jantung - jantung

siki - kaki

kalu-kalu - kalau-kalau/harap-harap

murah-murahan - semoga

kappal - kapal

kasi - kasih

ikau - kau

dayahan - kaya

kahuy - kayu

kuriput/kurikut - kedekut

tughas - keras/tegas

kabau - kerbau

karita' - kereta

kaatas - kertas

kaghang - ketam

katawa - ketawa

katurunan - keturunan

kilat - kilat

kipas - kipas

kunu' - konon

kuppia - kopiah/songkok

kusug - kuat

kubul - kubur

kuting - kucing

kura' - kuda

bianing - kuning

kulang - kurang

kughita - kurita

lara - lada

ladju - laju

ilau - lampu/silau/berkilau

langit - langit

labih - lebih

lumus/lu'mus - lemas

lira' - lidah

ma-halgha - mahal

ma-luman - malu

ma-pansung - mancung/pancung

kari - mari

ma-asum - masam

ma-asin - masin

maskid - masjid

mata - mata

silawak - teriak/menjerit

matai - mati

harap - menghadap/hadap

manjari - boleh/menjadi

inum - minum

miskin - miskin

muna/una - mula

mui' - mulik/pulang

babbal - bebal

umbul - nombor

niya - nya

nyawah - nyawa

ama' - ayah/bapa

apu' - atuk/datuk/nenek

ina' - ibu/emak

pak/ama-un - pakcik/bapa saudara

babu'/ina-un - makcik/ibu saudara

bahu - bahu

bidda' - beza

biyaksa - biasa/selalu/kerap

budjang - bujang

bul-bul - bulu-bulu

catcat - cacat

dahun - dahan

gallang - gelang

ghimba - rimba/hutan

ghipit - sepit/kepit/himpit

ha-baba' - dibawah

halta' - harta

halu-bilu - haru-biru

hamut - harum/wangi

hang-gatus - seratus

hang-libu/hangibu - seribu

hang-kalupa - serupa

hang-kaummul - seumur

hang-pu' - sepuluh

hang-tungah - setengah/separuh

hibuk - bising/hiruk-pikuk

hilu-hala' - huru-hara

hilut - urut

hubus - habis

hukum/sara' - hukum/syarak

hunit - rumit

iban - kawan

iban - dengan/dan

iman - iman

iskul - sekolah

jaman - zaman

kaba'-kaba' - kupu-kupu/rama-rama

kalangan - lagu/karangan

kambal - kembar

kandi'i - kendiri/sendiri

katcau - kacau/ganggu

kiring - miring

kulap - kurap

kummi'/bingkuk - kemek/bengkok

kunsi'/kandaru - kunci/kendadu

lammah - lemah

lanjang - tinggi

lapuran - laporan

larak - rosak/hancur

laud - laut

libut - pusing/liputan

lidjiki' - rezeki

luha' - luahan/air mata

lupah - rupa

mag-ayil - berwhudu'

bahagi' - bahagi

mag-buka' - berbuka puasa/sungkai

mag-daghang - menjual/berdagang

mag-duwa'a - berdoa

mag-puasa - berpuasa

sumbahayang/sambahayang - sembahyang

mag-tangis - menangis

mag-untas - melintas

ma-ingat - bijak/pandai

malara - pedas/pedih/melara

mangayu' - meminta/merayu

ma-pait - pahit

nangiram - mengidam

mag-anak - beranak

kiyalupahan - terlupa/kelupaan

pag-hukut - pengikat/tali

pa'a/paha - paha

palangai - perangai

panji - panji/bendera

parasahan - perasaan

perintah - perintah

pasal - pasal/sebab/tentang

pilak - perak

pitcil - pecer

pila - berapa

pinda - pindah

punglu' - peluru

pusud - pusat

puti' - putih

sabbut - sebut

sabul - pengotor/jijik/cabul

sabun - sabun

sadja/adja - sahaja/saja

sahi - sahih/sah/benar

sai - serai

saing/saeng - pisang

salamat - selamat

salang - sarang

sambung - sambung

sampa' - sampah

sampai - sehingga/sampai

sannang - senang

sandal - tahan/bersandar

sarang-sarang - sedang-sedang/sederhana

sarap - sedap

sasapu - penyapu

lamari - almari

satru' - seteru

saupama - seumpama/contohnya

sayul - sayur

sigpit - sempit

sin - sen/duit

sipa' - sepak

sipug - sipu/tersipu/malu

sium - cium

sugha - suria/matahari

sulat - surat

sulgha' - syurga

supaya - supaya

tainga - telinga

talipun - telefon

ma-tanam - selesa/tenang

tanda' - tanda

tandas - tandas

tanum - tanam

tapuk - tapuk

tau-maas - orang tua/warga emas

taumpa' - terompah/kasut

tayi' - tahi

tayma' - terima

tay-tayan - titian

tuhan - tuhan

tudjuh - tuju

tunang - tunang

tunggal - tunggal

tuppak - tepuk/tepak

tuura - tolak (kata perintah)

turung/tirung - tudung/penutup

tuyup/huyup - tiup

ughat - urat

ulak - teriak/melalak

uli' - pulih/pulang/kembali

ullang - udang

uyum - senyum

uyuman - senyuman

waktu/masa - waktu/masa

yadtu/didtu/du'un - situ/sana/nun

kunisa - lusa

puk-puk - pukul

biinasa - dibinasa/dipukul

liyug/leyog - leher

kantil - katil

pag-bunu'an - peperangan/perbunuhan

nag-langgal - berserempak/berlanggar

sali' - sama/seri

sukal - gula

bai - rumah

kaddai - kedai

pag-puunan - perkumpulan/perhimpunan

kassa' - kaca

napas - nafas

tambuk - gemuk

malatah - banyak cakap/bibiran/melatah

marakag - manja

palla' - lucu

malangug - kuat bergurau

kasanyangan - ketenangan/kesenangan

liitupan - dilitupi

panayaman - permainan

rusa/dusa - dosa

laban - lawan/musuh

misalan - misalnya/contoh

jaum - jarum

ais - ais

mag-sukul - terima kasih/bersyukur

tindug - berdiri

lingkud - duduk

kaku - masuk

ghua' - keluar

maisug - berani

makusug - kuat

sugha - suria

lansuk - lilin

sunug - kebakaran

iban - kawan/dan/dengan

bidda' - beza

badju - baju

malingkat - cantik

mangi' - tak baik/buruk

mangihi' - kencing

mangintau' - buang air besar/berak

manau-manau - jalan-jalan

kili'/dupang/kangug - gila/bodoh/bangang

sumping - bunga

malayu' - jauh

sambi' - tukar/ganti

suru' - sudu

bata' - budak/muda

maas - tua

tau - orang

kaingatan - tahu

sung na - jom lah

kumaun - makan

marayau - baik

duuyan - durian

biya'diin - bagaimana

hariin/haain - dimana

ka'nu - bila (sudah berlalu)

ku'nu - bila (akan berlaku)

mainaat - pagi

dum - malam

mahapun - petang

mataas sugha - tengahari

bang - kalau

bana - suami

asawa - isteri

maghulang - abang/kakak

manghud - adik

otoh/oto' - panggilan untuk adik lelaki/abang/teruna

indah/inda' - panggilan untuk adik perempuan/kakak perempuan/gadis

baghay - sahabat/kawan/teman

sigha - rokok

atawa - atau

mag-adjal - memasak

muwi' - hendak pulang

minuwi' - telah pulang

uwi' - pulang (kata perintah)

uli' - kembali/sembuh

ulian/uli'ah - kembalikan (kata perintah)

nauli' - telah dikembalikan/ telah sembuh

matai - mati

patai/miyatai - telah mati

piyatai - dimatikan

pataya - matikan (kata perintah)

usug - lelaki

babaih - perempuan

siika' - teman wanita

Rujukan 
Tausug
Bahasa di Malaysia
Bahasa di Basilan
Bahasa Austronesia
Bahasa Melayu-Polinesia
Bahasa di Sulu
Bahasa di Tawi-Tawi